XFS

XFS er et 64-biter  POSIX-kompatibelt og journalførende filsystem som opprinnelig ble lansert av Silicon Graphics i oktober 1993.1.2. A Brief History of XFS , XFS User Guide, A guide for XFS filesystem users and administrators, Edition 0, Silicon Graphics Inc., 2006 Filsystemet ble standard i operativsystemet IRIX fra versjon 5.3, som ble lansert i desember 1994. XFS er etterfølgeren til Extent File System (EFS), som var filsystemet til IRIX før versjon 5.3. I mai 2000 ble XFS lisensiert under GNU General Public License (GPL) versjon 2.

XFS støtter harddisker på opptil 18 exbibyte (EiB) (16 tebibyte (TiB) på 32-biter Linux) og datafiler på opptil 9 exbibyte (TiB) (16 tetibyte (TiB) på 32-biter Linux). Dette er noe mer enn de journalførende filsystemene ext4 og noe mindre enn btrfs.

Den 18. februar 2004 ble XFS innlemmet i versjon 2.4.25 av Linuxkjernen, og den 18. desember 2003 ble filsystemet innlemmet i Linuxkjernens versjon 2.6. Den 31. mars 2002 ble Gentoo Linux den første Linuxdistribusjonen som benyttet XFS som standard.

En rekke Linuxdistribusjoner støtter eller har støttet XFS: Arch Linux, Debian, Fedora, openSUSE, KateOS, Mandriva, Slackware, Ubuntu, VectorLinux og Zenwalk Linux for å nevne noen. Versjon 7 av Red Hat Enterprise Linux og Oracle Linux gjorde XFS til standard filsystem.

I desember 2005 innførte FreeBSD støtte for å lese XFS, og i juni 2006 ble det også introdusert en eksperimentell støtte for skriving. FreeBSD versjon 10.0, som ble introdusert 20. januar 2014, opphevet støtten for XFS.

Referanser

Eksterne lenker
  The XFS Linux wiki

Kategori:IRIX
Kategori:Linuxkjernens filsystemer
Kategori:FreeBSD
Kategori:Programvare fra 1993
Kategori:1993 i USA